Sihtasutus Jõgevamaa Arendus- ja Ettevõtluskeskus kuulutas tänavu märtsis välja maakonna meenekonkursi. Nüüdseks on võistlustööd laekunud ja žürii hindava pilgu alt läbi käinud. Edukamaid autoreid tunnustati teisipäeval Jõgeva kultuurikeskuses peetud ettevõtluspäeval.
#000000
Parima Kalevipoja teemalise meene auhinna sai savist Kalevipoja kuju eest Raoul Annion. Raoul on juba aastaid vedanud projekti, mille tulemusena on trükivalgust näinud kolm osa pilteeposest “Kalevipoeg”. Et ettevõtmisele suuremat kõlapinda leida, on tema initsiatiivil valminud ka Kalevipoja teemalisi meeneid, nagu postkaardid, kalendrid jne. Jõgevamaa meenekonkursile esitas ta lisaks Kalevipoja kujule eeposekangelase pildiga külmkapimagneti. Kalevipoja kuju kohta ütles ta, et on eelkõige selle idee ja kujunduse autor, otseselt voolimisega tegeles teine inimene. Jõgevamaa Arendus- ja Ettevõtluskeskuse (JAEK) juhataja Marve Millend nägi Annioni loodud Kalevipoja kujul potentsiaali tunnustusauhinnana: see võiks olla justkui Jõgevamaa Oscar.
#000010
“Paneme meenete pildid ja tutvustused ning autorite kontaktandmed üles JAEK-i kodulehele,” ütles JAEK-i turismikonsultant Anneli Villem. “Kui selleks aastaks on turismihooaeg läbi, siis kevadel algab uus. Ning küllap siis need ettevõtted-asutused, kel meeneletid olemas, autoritega kontakti võtavad.”
#000018
* Parim kuni 10 eurone meene – Jõgevamaa aja- ja kultuurilugu iseloomustavate sümbolitega tikutoosihoidja, autor Ruta Lahti
#000019